Rein Hiob

Rein Hiob (sündinud 25. oktoobril 1947) on eesti keemik ja mälumängur.

Hiob lõpetas 1970. aastal Tartu Ülikooli keemiaosakonna. 1984. aastal kaitses ta doktorikraadi teemal „Gaasifaasilise homolüüsi kineetika struktuuriefektid“. Aastatel 1972–2009 töötas ta Tartu Ülikoolis nooremteaduri, vanemteaduri, programmeerija, teaduri ja keemikuna.

Hiob on osalenud nii üksik-, paaris- kui võistkondlikel mälumängudel üle Eesti. Ta on saavutanud 2019. aastal Tartu meistrivõistlustel üksikmängus kolmanda koha, 2020. aastal võistkonna Kuke Talu koosseisus Põlvamaa meistritiitli, 2014. aastal võistkonna Tähtvere vald koosseisus Emajõe Mängudel esimese koha ning 2017/2018. ja 2020/2021. hooajal võistkonna Artes Terrae koosseisus Tartu meistrivõistlustel teise koha. 

Tunnustus
 2012 Tartu Ülikooli medal

Isiklikku
Rein Hiobi pojad on linnaplaneerija Mart Hiob ja jurist Laur Hiob.

Viited

Kategooria:Eesti keemikud
Kategooria:Eesti mälumängurid
Kategooria:Tartu Ülikooli füüsika-keemiateaduskonna vilistlased
Kategooria:Sündinud 1947